

|  |  |
| --- | --- |
| **ДО**  **Г-ЖА ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на*  *Заповед № РД 09 - 397 от 25.04.2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобрение заповед за изменение на Заповед № РД 09 - 397 от 25.04.2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г.

Определеният със Заповед № РД 09 – 397 от 25.04.2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 18 000 000 евро, съответстващи на 35 504 400 лева. В рамките на проведения в периода 25.04 – 31.07.2018 г. прием на проектни предложения по подмярката постъпиха 191 бр. проектни предложения с общ размер на заявената безвъзмездна финансова помощ 62 млн. лева.

Съгласно информация, получена от Държавен фонд „Земеделие“, за проектните предложения, подадени по процедурата за подбор и преминали етапа на оценка за административно съответствие и допустимост, недостигът на бюджет възлиза на 973 хил. лв Това включва проектни предложения, получили минимум 80 точки по критериите за оценка и отговарящи на изискванията за допустимост.

На проведеният на 22 декември 2020 г. Комитет по наблюдение на ПРСР 2014 – 2020 г. бе взето решение, за максимално изпълнение на заложените цели, свързани с устойчивото управление на горите чрез извършването на сечи за подобряване състоянието на горите, възобновяване и запазване на генетичните ресурси, добив на дървесина, както и запазване на основните функции на горите, средства в размер на 500 000 евро да бъдат прехвърлени към бюджета на подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“. Посочените по-горе средства ще бъдат осигурени и прехвърлени от мерки и подмерки от ПРСР 2014-2020 г., съгласно взетото решение на Комитета по наблюдение на Програмата.

10-то изменение на ПРСР 2014-2020 г. с включеното в него предложение за прехвърляне на средства е одобрено от Министерския съвет на Република България на проведено заседание на 13.01.2021 г. и е нотифицирано до Европейската комисия чрез системата SFC на 14.01.2021 г.

С цел оптимално усвояване на финансовият ресурс по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г., предлагаме Ви да бъде увеличен финансовия ресурс по процедурата с 977 900 лева, съответстващи на 500 000 евро, или общия размер на бюджета по процедурата да бъде увеличен на 36 182 300 лева, съответстващи на 18 500 000 евро. С увеличения размер на финансовите средства ще бъдат финансирани проектни предложения, получили 80 точки по критерии за оценка и допустими за подпомагане.

Проектът на заповед за изменение на Заповед № РД 09 - 397 от 25.04.2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г., беше публикуван на електронната страница на Министерството на земеделието, храните и горите и на Единния информационен портал за обща информация за управлението на Европейските структурни и инвестиционни фондове: www.eufunds.bgза писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5, чл. 26, ал. 7, т. 2 от ЗУСЕСИФ предлагам да издадете заповед за изменение на Заповед № РД 09 - 397 от 25.04.2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която са утвърдени Насоки за кандидатстване и пакет документи по Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г.

**С УВАЖЕНИЕ,**

